
REFERAT DE APROBARE


privind aprobarea trecerii imobilului teren, în suprafață de 954 mp, identificat cu NC 69340, din domeniul public al Municipiului Drobeta Turnu Severin și administrarea Consiliului Local al Municipiului Drobeta Turnu Severin în domeniul public al UAT Județul Mehedinți și administrarea Consiliului Județean Mehedinți


	Având în vedere :
-	Dispozițiile H.C.J.  nr. 71/30.06.2025 privind solicitarea trecerii în domeniul public al UAT Județul Mehedinți și administrarea Consiliului Județean Mehedinți, a terenului cu suprafața de 954 mp, NC 69340 Drobeta Turnu Severin, zona Spitalul Județean (teren neîmprejmuit), din domeniul public al UAT Municipiul Drobeta Turnu Severin și administrarea Consiliului Local și Primăriei Municipiului Drobeta Turnu Severin;

-	Faptul că terenul, în suprafață de 954 mp, identificat cu NC 69340 se află în proximitatea Spitalului Județean Drobeta Turnu Severin aflat în patrimoniul UAT Județul Mehedinți și este necesar pentru construirea unei suprafețe care va cuprinde o zonă ocupată de construcții,  o zonă accese, alei, parcaje și o zonă verde, cu rol decorativ și de protecție la obiectivul de investiții ”Investiții în infrastructura unităților sanitare publice de recuperare/reabilitare medicală”, proiect aflat pe agenda Consiliului Județean Mehedinți;

-	Existența elementelor care atestă faptul că terenul, în suprafață 954 mp, identificat cu NC 69340 este de uz și interes public județean;

-	Dispozițiile art. 294, alin. 3 din O.U.G nr. 57/05.07.2019 privind Codul administrativ, conform cărora „trecerea unui bun din domeniul public al unități administrativ-teritoriale, de pe raza teritorială a unui județ în domeniul public al județului respectiv se face la cererea consiliului județean, prin hotărârea consiliului local al comunei, al orașului sau al municipiului, după caz”;  

-	Încetarea interesului public local asupra terenul, în suprafață de 954 mp, identificat cu NC 69340.


	În considerarea elementelor prezentate, propun ca în ședința consiliului local al Municipiului Drobeta Turnu Severin  să fie adoptat proiectului de hotărâre privind aprobarea trecerii terenului în suprafață de 954 mp, identificat cu NC 69340 din domeniul public al Municipiului Drobeta-Turnu Severin și administrarea Consiliului Local al Municipiului Drobeta-Turnu Severin în domeniul public al UAT Județul Mehedinți și administrarea Consiliului Județean Mehedinți.

